open-index/open-wikipedia-markdown huggingface dataset:
சுமைதாங்கி

**சுமைதாங்கி** என்பது, சுமைகளைச் சுமந்து செல்வோர் அதனைப் பிறர் துணையின்றிச் எளிதாக இறக்கி வைப்பதற்காகக் கட்டப்பட்ட ஓர் அமைப்பு ஆகும். சுமைதாங்கி பொதுவாகப் பாதை ஓரங்களில் அமைக்கப்படுகின்றது.

## சுமைதாங்கியின் தேவை

பல வகை உந்துக்களும், ஈருருளிகளும், இன்னும் பல்வேறு வகையான தன்னியக்க வண்டிகளும் அறிமுகப்படுத்தப்படுமுன், பெரும்பாலான மக்கள் பொருட்களைத் தலைச் சுமையாகவே இடத்துக்கிடம் எடுத்துச் செல்ல வேண்டியிருந்தது. உற்பத்திப் பொருட்களைத் தொலைவிலுள்ள சந்தைகளுக்கு எடுத்துச் செல்வோரும், சந்தைகளில் வாங்கிய பொருட்களை வீடுகளுக்கு எடுத்துச் செல்வோரும் எனப் பல வகையானோர் நெடுந்தூரம் சுமைகளைச் சுமந்து செல்ல வேண்டிய நிலை இருந்தது. தொலைதூரப் பயணம், யாத்திரை செல்பவர்களும், வேண்டிய பொருட்களைக் கால்நடையாகவே சுமந்து செல்வதுண்டு. சிறிது இளைப்பாறுவதற்காகச் சுமைகளை இறக்கி வைக்கவும் பின்னர் திரும்பவும் தூக்கவும் பிறர் துணை தேவைப்படும். இத் துணை எல்லா நேரங்களிலும் கிடைக்கும் என்பதில்லை. இவ்வாறான பிரச்சனையின்றித் தனியாகவே சுமைகளை இறக்கவும், திரும்ப அதிக எத்தனம் இன்றித் தூக்கியேற்றவும் வசதியாக உயரமான மேடை போல் அமைக்கப்படும் அமைப்பே சுமைதாங்கியாகும். 

## அமைப்பு

சுமைதாங்கி, ஏறத்தாழ நாலரை அடி (1.2 மீட்டர்) உயரமும், ஒன்றரை தொடக்கம் 2 அடிவரை தடிப்புக் கொண்டதுமான ஒரு சிறிய சுவர் போன்ற கட்டுமானம் ஆகும். இதன் மேற்பகுதி ஒரே மட்டமாக இல்லாமல், இரண்டு அல்லது மூன்று வெவ்வேறு மட்டங்களில் அமைந்திருக்கும். சுமைகளைச் சுமப்பவர்கள் தலையில், அல்லது தோள்களில் சுமப்பார்கள். அதனால் இறக்கி வைப்பதற்குரிய மேடை, தலை உயரத்துக்கும், தோள் உயரத்துக்கும் வெவ்வேறாக இருக்க வேண்டும் என்பதற்காகவே இந்த ஏற்பாடு.

## அமைவிடம்

சுமைதாங்கிகள், பாதைகளுக்கு அண்மையில் அமைக்கப்படுகின்றன எனினும், பொதுவாக, இளைப்பாறுவதற்கான இடங்களில் வேறு வசதிகளுடன் சேர்த்தும் இவை அமைக்கப்பட்டன. சத்திரங்கள், வழிப்போக்கர்கள் நீர் அருந்துவதற்காகவும், கைகால் கழுவிக் கொள்வதற்காகவும் அமைக்கப்பட்ட குளங்கள், கிணறுகள், ஆடு, மாடுகளுக்கு நீர் வைப்பதற்காக அமைக்கப்பட்ட தொட்டிகள், நிழல் தரும் மரங்கள், சிறிய கோயில்கள் ஆகியவற்றுடன் ஒரு கூறாகச் சுமைதாங்கியும் அமைவதுண்டு. 

## அறச் செயல்

தற்காலத்தில், சுமைதாங்கிகள் பெரும்பாலான பகுதிகளில் மறக்கப்பட்ட ஒரு காலகட்டத்தின் எச்சங்களாகவே இருக்கின்றன. வசதிகள் நிறைந்த இன்றைய காலகட்டத்தில், சுமைதாங்கிகள் தேவையற்றவை ஆகிவிட்டன. எனினும் சில பத்தாண்டுகளுக்கு முன்புவரை இவற்றுக்கான தேவை இருந்தது. இதனால், முக்கியமான இடங்களில் சுமைதாங்கிகளை அமைப்பது அறச் செயலாகக் கருதப்பட்டது. 

சுமைதாங்கிகளை அமைப்பதில் உள்ள குறியீட்டு அம்சமும் குறிப்பிடத் தக்கது. கருக்கொண்ட பெண்ணொருத்தி குழந்தை பெற்றுக்கொள்ளாமல் இறந்துவிட்டால் அவளுக்காகப் பொது இடங்களில் சுமைதாங்கி அமைப்பது வழக்கமாக இருந்தது. இது *சுமைதாங்கிபோடுதல்* எனப்பட்டது. பிறரது சுமைத் துன்பத்தைப் போக்குவதன் மூலம் அவளுக்கு வயிற்றுச் சுமையாலான துன்பம் இதனால் நீங்கும் என்பது நம்பிக்கை.

## இவற்றையும் பார்க்கவும்

* ஆவுரோஞ்சிக் கல்

## மேற்கோள்கள்

பகுப்பு:பண்பாட்டுச் சின்னங்கள்
பகுப்பு:தமிழர் தொழில்நுட்பம்
நளாயினி (திரைப்படம்)

**நளாயினி** 1936 ஆம் ஆண்டு வெளிவந்த தமிழ்த் திரைப்படமாகும். திருப்பூர் ஓரியண்டல் சவுண்ட் பிக்சர்சு நிறுவனம் சார்பில் வசந்தராவ், ஏ. பெயின்டர் ஆகியோர் இயக்கத்தில் வெளிவந்த இத்திரைப்படத்தில், வித்துவான் சி. எஸ். செல்வரத்தினம் பிள்ளை, பி. எஸ். கோவிந்தராஜு, சி. என். நீலாவதி மற்றும் பலர் நடித்திருந்தனர்.

## மேற்கோள்கள்

பகுப்பு:1936 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஸ்ரீநிவாச கல்யாணம்

**ஸ்ரீநிவாச கல்யாணம்** 1934 ஆம் ஆண்டு வெளிவந்த தமிழ்ப் புராணத் திரைப்படமாகும். ஸ்ரீநிவாசா சினிடோன் பதாமையின் கீழ் ஏ. நாராயணன் தயாரித்த  இத்திரைப்படத்தில் பி. எஸ். ஸ்ரீநிவாச ராவ், செருகளத்தூர் சாமா, ஆர். பி. லட்சுமிதேவி மற்றும் பலரும் நடித்திருந்தனர்.

## கதைச் சுருக்கம்
திருமலையில் உள்ள திருவேங்கடவன் இளவரசியான பத்மாவதியை காதலித்து கரம் பிடித்த கதையை விளக்குவது இதன் கதையாகும். 

## நடிகர்கள்
பி. எஸ். ஸ்ரீநிவாச ராவ்
ஆர். பி. லட்சுமிதேவி லட்சுமியாக
பி. எஸ். கமலவேணி
செருகளத்தூர் சாமா
எம். டி. பார்த்தசாரதி
கே. எஸ். அங்கமுத்து

## தயாரிப்பு குழு
**தயாரிப்பாளர்**: ஏ. நாராயணன்
**வசனம், பாடல்கள்:** இராமாநுஜ ஐயங்கார்
**இசை:** சி. ஆர். எஸ். மூர்த்தி
**ஒளிப்பதிவு:** ஆர். பிரகாஷ்
**ஒலிப்பதிவு:** மீனா நாராயணன் *(முதலாவது பெண் ஒலிப்பதிவாளர்)*
**கலை:** சி. எஸ். இராணி

## துணுக்குகள்
* சென்னையில் படப்பிடிப்பு நடத்தப்பெற்ற முதலாவது தமிழ்த் திரைப்படமாகும்.

## மேற்கோள்கள்

பகுப்பு:1934 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
திரௌபதி வஸ்திராபகரணம்

**திரௌபதி வஸ்திராபகரணம்** (*Draupadi Vastrapaharanam*) 1934 ஆம் ஆண்டு வெளிவந்த தமிழ்த் திரைப்படமாகும். சேலம் ஏஞ்சல் பிலிம்சு நிறுவனத்தினரின் தயாரிப்பில் வெளிவந்த இத்திரைப்படத்தில் வி. ஏ. செல்லப்பா, டி. பி. ராஜலட்சுமி, செருகளத்தூர் சாமா மற்றும் பலரும் நடித்திருந்தனர்.

## நடிகர்கள்
left|thumb|200px|திரௌபதி வஸ்திராபகரணம் படத்தில் ஒரு காட்சி
* டி. பி. ராஜலட்சுமி (திரௌபதி)
* வி. ஏ. செல்லப்பா ஐயர் (துரியோதனன்)
* எம். டி. பார்த்தசாரதி (தருமன்)
* செருகளத்தூர் சாமா (கிருட்டிணன்)
* டி. என். வாசுதேவ பிள்ளை (இடையன்)
* சி. எஸ். சாமண்ணா ஐயர்
* சி. வி. வி. பந்துலு
* பி. எஸ். சிவபாக்கியம்

## பாடல்கள்
இத்திரைப்படத்தில் 50 பாடல்கள் இடம்பெற்றிருந்தன.

## தயாரிப்பு
ஸ்ரீ கிருஷ்ண லீலா தமிழ்த் திரைப்படத்தைத் தயாரித்த சேலம் ஏஞ்சல் பிலிம் நிறுவனத்தினரால் கல்கத்தா பயனியர் பிலிம் கலையகத்தில் இத்திரைப்படம் தயாரிக்கப்பட்டது. சென்னை மாகாண நாடக மேடைகளில் நடித்துப் புகழ்பெற்ற பல நடிகர்கள் நடித்திருந்தனர். இதே பெயரில் 1917 ஆம் ஆண்டில் ஆர். நடராஜ முதலியார் ஓர் ஊமைப் படத்தைத் தயாரித்து வெளியிட்டிருந்தார்.

## திரைக்கதை
*[[மகாபாரதம்]]* காப்பியத்தில் வரும் தாயக் கட்டைப் போட்டி, மற்றும் திரௌபதி துகிலுரிதல் ஆகிய நிகழ்வுகளைக் கொண்டு இதன் திரைக்கதை எழுதப்பட்டது.

## மேற்கோள்கள்

## வெளி இணைப்புகள்
* 
* 
பகுப்பு:1934 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:செருகளத்தூர் சாமா நடித்த திரைப்படங்கள்
மார்க்கண்டேயா

**மார்க்கண்டேயா** (*Markandeya*) 1935 ஆம் ஆண்டு வெளிவந்த தமிழ்த் திரைப்படமாகும். முருகதாசா, கே. ராம்நாத் இயக்கத்தில் வெளிவந்த இத்திரைப்படத்தில் வி. என். சுந்தரம், சி. எஸ். குழந்தைவேலு பாகவதர் மற்றும் பலர் நடித்திருந்தனர்.

## திரைக்கதை
என்றும் 16-வயதாக இருக்க சிவபெருமானால் வரமளிக்கப்பட்ட மார்க்கண்டேயர் என்னும் சிறுவனின் புராணக் கதையே இதன் திரைக்கதை ஆகும்.

## நடிகர்கள்
பின்னாளில் பிரபல பின்னணிப் பாடகராக விளங்கிய வி. என். சுந்தரம் மார்க்கண்டேயராக நடித்தார். அவரது பெயர் *மாஸ்டர்* வி. என். சுந்தரம் எனக் காண்பிக்கப்பட்டது. குழந்தைவேலு பாகவதர் மார்க்கண்டேயரின் தந்தை மிருகண்டு முனிவராகவும் கண்ணாபாய் தாயாகவும் நடித்தனர். கண்ணாபாய் நன்கு பாடக்கூடியவராக இருந்ததால் அவர் *லேடி பாகவதர்* என அழைக்கப்பட்டார். கே. பி. ஸ்ரீநிவாசன் நாரதராக நடித்தார். எஸ். என். கண்ணமணி ஒரு நாடோடிப் பெண்ணாக பாடி, ஆடி நடித்திருந்தார்.

## தென்னிந்திய திருத்தலங்கள்
இத்திரைப்படத்தில் தென்னிந்திய திருத்தலங்களான சிதம்பரம், திருவண்ணாமலை, காஞ்சிபுரம், திருக்கடையூர் ஆகிய இடங்களிலுள்ள திருக்கோவில்கள் சிறப்பாக கே. ராம்நாத்தினால் படம்பிடிக்கப்பட்டுக் காண்பிக்கப்பட்டன.

## மேற்கோள்கள்

* 

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சுமாத்திரா

**சுமாத்திரா** அல்லது **சுமத்திரா** (ஆங்கிலம்: *Sumatra* இந்தோனேசியம்: *Sumatera*) என்பது இந்தோனேசியா, சுந்தா தீவுகளில் ஒன்றாகும். உலகின் ஆறாவது பெரிய தீவான சுமாத்திரா தீவின் பரப்பளவு 482,286 சதுர கிலோ மீட்டர்கள் ஆகும். 2023-ஆம் ஆண்டு மதிப்பீட்டின் படி சுமாத்திரா தீவில் 60 மில்லியன் மக்கள் வசித்தனர். இந்தத் தீவின் மிகப்பெரிய நகரம் மேடான் ஆகும். இதன் மக்கள்தொகை 3,418,645. 

வெளிநாட்டவர் கிமு 500-இல் சுமாத்திராவிற்கு வந்ததாகக் கருதப்படுகிறது; மற்றும் பல பெரிய இராச்சியங்கள் அங்கு உருவாகி உள்ளன. சீன பௌத்த துறவியான யிஜிங், தம் வாழ்நாளில் நான்கு வருடங்களைப் பலெம்பாங்கில் கழித்து சமசுகிருத மொழியைக் கற்றார். இத்தாலிய ஆய்வாளர் மார்கோ போலோவும் 1292-இல் சுமாத்திராவிற்கு வருகை புரிந்தார்.

## அமைவு

சுமாத்திராவின் வடமேற்கு, மேற்கு மற்றும் தென்மேற்கு கடற்கரைகளில் இந்தியப் பெருங்கடல் எல்லையாக உள்ளது. மேற்குக் கடற்கரையில் சிமியூலூ (Simeulue), நியாஸ் தீவு, மெந்தாவாய் தீவுகள், எங்கானோ தீவு, இரியாவு தீவுகள், கரகோத்தாவா தீவுக்கூட்டம், பாங்கா பெலித்தோங் தீவுகள் உள்ளன.

வடகிழக்கில், மலாக்கா நீரிணை இந்தத் தீவை மலாய் தீபகற்பத்திலிருந்து பிரிக்கிறது. தென்கிழக்கில், குறுகிய சுந்தா நீரிணை, சுமாத்திராவை ஜாவாவிலிருந்து பிரிக்கிறது. சுமாத்திராவின் வடக்கு முனை அந்தமான் தீவுகளுக்கு அருகில் உள்ளது.

### சதுப்புநிலக் காடுகள்

தென்கிழக்கு கடற்கரையில் பாங்கா பெலித்தோங் தீவுகள், கரிமாத்தா நீரிணை மற்றும் ஜாவா கடல் ஆகியவை உள்ளன. பல எரிமலைகளைக் கொண்ட பாரிசான் மலைகள் தீவின் முதுகெலும்பாக அமைகின்றன. வடகிழக்கு பகுதியில் சதுப்பு நிலங்கள், சதுப்புநிலக் காடுகள் மற்றும் பல ஆறுகளின் அமைப்புகளுடன் கூடிய பெரிய சமவெளிகள் மற்றும் தாழ்நிலங்கள் உள்ளன.

பூமத்திய ரேகையானது, மேற்கு சுமாத்திரா மற்றும் இரியாவு மாநிலங்களில் அதன் மையத்தில் தீவைக் கடக்கிறது. தீவின் காலநிலை என்பது வெப்பமண்டல, வெப்பம் மற்றும் ஈரப்பதமானது. ஒரு காலத்தில் பசுமையான வெப்பமண்டல மழைக்காடுகள் தீவின் நிலப்பரப்பில் மிகுதியாய் ஆதிக்கம் செலுத்தின.

### உயிரினங்களின் நிலைப்பாடு

சுமாத்திரா பரந்த அளவிலான தாவர மற்றும் விலங்கு இனங்களைக் கொண்டுள்ளது. ஆனாலும், கடந்த 35 ஆண்டுகளில் அதன் வெப்பமண்டல மழைக்காடுகளில் கிட்டத்தட்ட 50 விழுக்காட்டு வளங்களை இழந்துள்ளதாகவும் அறியப்படுகிறது.

சுமாத்திரா நிலக் காகம் *(Sumatran ground cuckoo)*, சுமாத்திரா புலி, சுமாத்திரா யானை, சுமாத்திரா காண்டாமிருகம் மற்றும் சுமாத்திரா ஓராங் ஊத்தான் போன்ற பல இனங்கள் இப்போது ஆபத்தான நிலையில் உள்ளன.

### காடழிப்புகள்

2013-ஆம் ஆண்டு, சுமாத்திரா தீவில் நடைபெற்ற காடழிப்புகள், அண்டை நாடுகளில் கடுமையான பருவகால புகை மூட்டங்களை ஏற்படுத்தின. 2013 தென்கிழக்கு ஆசிய புகைமாசு *(2013 Southeast Asian haze)* என்று சொல்லப்படும் அந்த புகை மாசு, இந்தோனேசியாவிற்கும் மற்றும் பாதிக்கப்பட்ட நாடுகளான மலேசியா, சிங்கப்பூர் நாடுகளுக்கும் இடையே கணிசமான அளவிற்குப் பதட்டங்களை ஏற்படுத்தியது.

சுமாத்திரா மற்றும் இந்தோனேசியாவின் பிற பகுதிகளில் பரவலாக நடைபெறும் காடழிப்புகள் மற்றும் பிற சுற்றுச்சூழல் அழிவுகள்; ஒரு வகையான இய்றகைக் கொலை *(ecocide)* என கல்வியாளர்கள் பலர் கருத்து தெரிவித்துள்ளனர்.

## மேலும் காண்க

* பாத்தாங்காரி ஆறு
* 2017 ஆகூங்க் எரிமலை வெடிப்பு
* மதுரா நீரிணை
* ஓம்பாய் நீரிணை
* ஆயிரம் தீவுகள் (இந்தோனேசியா)
* மெந்தாவாய் தீவுகள்

## மேற்கோள்கள்

## மேலும் படிக்க
* 
* William Marsden, ''The History of Sumatra'', (1783); 3rd ed. (1811) freely available online.

## வெளி இணைப்புகள்

* 

பகுப்பு:இந்தோனேசியாவின் தீவுகள்

பகுப்பு:இந்தோனேசியாவின் பகுதிகள்
சி. சிவலிங்கராசா

யாழ் பல்கலைக்கழகத்து தமிழ்த்துறை பேராசிரியர் சி. சிவலிங்கராசா (பி:கரவெட்டி, யாழ்ப்பாணம்), பல ஆய்வு நூல்களை எழுதி உள்ளார். இவர் பண்டிதர் கே. வீரகத்தி, பேராசிரியர்கள் சு. வித்தியானந்தன், க. கைலாசபதி, கா. சிவத்தம்பி, அ. சண்முகதாஸ் ஆகியோரிடம் பயின்றவர். ஈழத்து நாட்டார் வழக்குகள், மற்றும் கல்விப் பாரம்பரியங்கள் தொடர்பான வேர்களைத் தேடும் ஆய்வாளர்கள் வரிசையில் தனித்துவம் பெற்று நிற்பவர். 2005ஆம் ஆண்டிற்கான சம்பந்தர்விருது  இவருக்கு வழங்கப்பட்டது.

## எழுதிய நூல்கள்
* பத்தொன்பதாம் நூற்றாண்டில் யாழ்ப்பாணத்துத் தமிழ்க்கல்வி - ஆசிரியர் எஸ். சிவலிங்கராஜா, சரஸ்வதி சிவலிங்கராஜா
* ஈழத்துத் தமிழ் உரைமரபு - எஸ். சிவலிங்கராஜா
* யாழ்ப்பாணத்து வாழ்வியல் கோலங்கள்
* வடமராட்சியின் கல்விப் பாரம்பரியமும் இலக்கிய வளமும்
* வித்துவ சிரோமணி கணேசையரின் வாழ்வும் பணியும்
* யாழ்ப்பாணத்து தமிழ் உரை மரபு”, “19 ம் நூற்றாண்டில் யாழ்ப்பாணத்துத் தமிழ் கல்வி

## வெளி இணைப்புகள்
பேராசிரியர் சிவலிங்கராஜா 

பகுப்பு:ஈழத்து எழுத்தாளர்கள்
பகுப்பு:தமிழ்ப் பேராசிரியர்கள்
டம்பாச்சாரி

**டம்பாச்சாரி** (*Dumbachary*) என்பது 1935 ஆம் ஆண்டு மாணிக் லால் டண்டன் இயக்கத்தில் வெளிவந்த சமூக நாடகத் தமிழ்த் திரைப்படமாகும். பம்பாயில் தயாரிக்கப்பட்ட இப்படமானது  பயோனீர் பிலிம்ஸ் நிறுவனத்தின் மூலம் வெளிவந்தது. இத்திரைப்படத்தில் எம். ஆர். கிருஷ்ணமூர்த்தி, சி. எஸ். சமண்ணா, பி. எஸ். ரத்னா பாய், பி. எஸ். சரஸ்வதி பாய் ஆகியோர் நடித்தனர். பி. எஸ். ரத்னா பாய் மற்றும் பி. எஸ். சரஸ்வதி பாய் ஆகியோர் பாளையங்கோட்டை சகோதரிகள் என்று நன்கு அறியப்பட்டவர்களாவர்.

## கதை
செல்வந்த குடும்பத்தில் பிறந்த நாயகன் தன் மனைவியைப் புறக்கணித்துவிட்டு, தன் தந்தை சேர்த்துவைத்த செல்வத்தை தான் மோகித்த பெண்ணுக்குச் செலவிட்டு அனைத்தையும் இழக்கிறான். பின்னர் அவன் தனது முட்டாள்தனத்தை உணர்ந்து மனம் திருந்தி நிறுகும்போது, மனைவி அவனை அரவணைத்து மகிழ்ச்சியான வாழ்க்கைக்குக் கொண்டு செல்கிறாள்.

## நடிப்பு

;நடிகர்கள்
* சி. எஸ். ஷாமன்னா (ஏழு வேடங்களில்)
* டம்பச்சாரியாக எம். ஆர். கிருஷ்ணமூர்த்தி
* கோமாளியாக எம். எஸ். ராகவன்
* கோமாளியாக எம். எஸ். முருகேசன்
* ஆர்மோனியம் ரங்கசாமி நாயக்கர்
* தபேலா கே. வி. நாயுடு

;நடிகைகள்
* குணபூஷணியாக பி.எஸ்.ரத்னா பாய்
* மதனசுந்தரியாக பி.எஸ்.சரஸ்வதி பாய்
;நடனம்
* ராகினி தேவி

## தயாரிப்பு
தமிழ்த் திரைப்பத் துறையில் பேசும் படங்கள் அறிமுகமான பிறகு, தயாரிக்கப்பட்ட கிட்டத்தட்ட அனைத்து படங்களும் தொன்மக் கதைகளை அடிப்படையாகக் கொண்டவை. அக்காலத்தின் சமகால வாழ்க்கையை அடிப்படையாகக் கொண்ட முதல் சமூகப் படம் இதுவாகும். தமிழ்த் திரைப்படத் துறையின் ஆரம்ப ஆண்டுகளில் சென்னையில் எந்த படப்பிடிப்பு அரங்குகளும் இல்லாததால், இந்தப் படம் கல்கத்தாவில் (இப்போது கொல்கத்தா) உள்ள பயோனியர் பிலிம் ஸ்டுடியோவில் செல்லம் டாக்கீஸ் நிறுவனத்தால் தயாரிக்கப்பட்டது.

எழுத்தாளர் திருவெற்றியூர் காசிவிஸ்வநாத முதலியார் ஒரு பிரபலமான நாடகாசிரியரும், பிரம்ம சமாஜ இயக்கத்தின் உறுப்பினருமாக இருந்தார். பெண் கல்வி, கைம்பெண் திருமணம் போன்ற பல விசயங்களைப் பற்றியும் அவர் எழுதினார். அவர் அக்டோபர் 1871 இல் தனது 66 வயதில் இறந்தார். அவரது நாடகமான டம்பாச்சாரி விலாசம் பலமுறை அரங்கேற்றப்பட்டது. இந்த நடகத்தை அடிப்படையாகக் கொண்டு இப்படம் தயாரிக்கபட்டது.

இந்தப் படத்திற்கு *உத்தம மனைவி* என்ற மாற்றுப் பெயரும் இருந்தது. அந்தக் காலத்தில் ஒரு படத்திற்கு மாற்றுப் பெயர் வைக்கும் வழக்கம் இருந்தது.

## இசை
படத்தின் கதையானது  சமூக்க் கதையாக இருந்தபோதிலும், அந்தக் காலத்தில் வெளியான பிற புராணக் கதைப் படங்களையும் போலவே இந்தப் படத்திலும் 38 பாடல்கள் இருந்தன. பெரும்பாலான கலைஞர்கள் கருநாடக இசைப் பாடகர்கள், பார்வையாளர்கள் அவர்கள் 'பேசுவதை' விட அதிகமாகப் பாடுவார்கள் என்று எதிர்பில் வந்தனர். இருப்பினும், இந்தப் படத்தில் இடம்பெற்ற எந்தப் பாடலும் பிரபலமடையவில்லை.

## வரவேற்பு
இந்தப் படம் கதை வசனத்திற்காகவும், எம். ஆர். கிருஷ்ணமூர்த்தி மற்றும் பாளையங்கோட்டை சகோதரிகளின் நடிப்பிற்காகவும் நினைவுகூரப்படுகிறது.

## குறுந்தகவல்கள்
*இத்திரைப்படத்தின் விளம்பரத் துண்டுப் பிரசுரங்கள் விமானம் மூலம் வீசப்பட்டன.

## மேற்கோள்கள்

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தூக்குத் தூக்கி (1935 திரைப்படம்)

**தூக்குத் தூக்கி** 1935 ஆம் ஆண்டு வெளிவந்த 15,000 அடி நீளமுடைய கிராமீயத் தமிழ்த் திரைப்படமாகும். ஆர். பிரகாஷ் இயக்கத்தில் வெளிவந்த இத்திரைப்படத்தில் சி. வி. வி. பந்துலு, கிளௌன் சுந்தரம், கே. டி. ருக்மணி மற்றும் பலரும் நடித்திருந்தனர்.

## கூடுதல் செய்திகள்
1935 இல் வந்த ‘தூக்குத் தூக்கி’யின் புதிய பதிப்பு, சிவாஜி கணேசன் நடிப்பில் 1954 இல் வெளியானது. இதற்குச் சான்றாக இரண்டு படங்களுடனும் நேரடி தொடர்புள்ள ஒருவர் உடுமலை நாராயண கவி ஆவார். இத்தகைய உடுமலைதான், மதுரையைச் சேர்ந்த 'ராயல் டாக்கி டிஸ்ட்ரிபியூட்டர்ஸ்' 1935 இல் எடுத்த ‘தூக்குத் தூக்கி’யின்  கதை, வசனம் பாடல்களை எழுதியவர். மேலும், சென்னையில் முதன்முதலில் பேசும் பட ஸ்டூடியோவை அமைத்து அதை ஒலிநகரம் ஆக்கிய ஏ. நாராயணன் மேற்பார்வையில், ஆர். பிரகாஷின்  திரைக்கதை, கேமரா, இயக்கத்தில் 1935 இன் ‘தூக்குத் தூக்கி’ திரைக்கு வந்தது.
சிவாஜி கணேசன் 1954 இல் நடித்த பிரதான வேடத்தை இப்படத்தில் நடித்தவர் சி. வி. வி. பந்துலு.

## மேற்கோள்கள்

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
நல்லதங்காள் (திரைப்படம்)

**நல்லதங்காள்** 1935 ஆம் ஆண்டு, சூன் 1 இல் வெளிவந்த, 19,041 அடி நீளமுடைய கிராமியத் தமிழ்த் திரைப்படமாகும். பி. வி. ராவ் இயக்கத்தில் ஏஞ்சல் பிலிம்ஸ் நிறுவனத்தினரால் வெளியிடப்பெற்ற இத்திரைப்படத்தில் எம். எஸ். தாமோதர ராவ், சி. எஸ். ஜெயராமன் கே. ஆர். காந்திமதி பாய், பி. எஸ். சிவபாக்கியம்  மற்றும் பலரும் நடித்திருந்தனர்.

## மேற்கோள்கள்

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
நளதமயந்தி (1935 திரைப்படம்)

**நள தமயந்தி** 1935-ஆம் ஆண்டு வெளிவந்த 16000 அடி நீளமுடைய சரித்திரத் தமிழ்த் திரைப்படமாகும். பயோனியர் பிலிம்ஸ் நிறுவனம் சார்பில் பிரேம் சேத்னா இயக்கத்தில் வெளிவந்த இத்திரைப்படத்தில் எஸ். வி. வெங்கட்ராமன், மங்கல் ராஜேஷ்வரி மற்றும் பலர் நடித்திருந்தனர்.

## மேற்கோள்கள்

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பக்த ராம்தாஸ்

**பக்த ராம்தாஸ்** 1935 ஆம் ஆண்டு வெளிவந்த தமிழ்த் திரைப்படமாகும். முருகதாசா இயக்கத்தில் வெளிவந்த இத்திரைப்படத்தில் நவாப் டி. எஸ். ராஜ மாணிக்கம் பிள்ளை, கே. சாரங்கபாணி மற்றும் பலரும் நடித்திருந்தனர். இத்திரைப்படத்தில் ஆண்கள் மட்டுமே நடித்திருந்தனர்.  

## மேற்கோள்கள்

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:கே. சாரங்கபாணி நடித்த திரைப்படங்கள்
சந்திரசேனா (திரைப்படம்)

**சந்திரசேனா** 1935 ஆம் ஆண்டு வெளிவந்த தமிழ்த் திரைப்படமாகும். வி. சாந்தாராம் இயக்கத்தில் வெளிவந்த இத்திரைப்படத்தில் ஷெசாஸ்த்ரி, சுந்தர்ராஜன் மற்றும் பலர் நடித்திருந்தனர். இதுவே தமிழ், இந்தி ஆகிய மொழிகளில் ஒரே காலத்தில் தயாரிக்கப்பட்ட முதலாவது திரைப்படம் ஆகும்.

## மேற்கோள்கள்

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய சாகச திரைப்படங்கள்
கௌசல்யா (1935 திரைப்படம்)

**கௌசல்யா** 1935 ஆம் ஆண்டு, செப்டம்பர் 25 இல் வெளிவந்த புராணத் தமிழ்த் திரைப்படமாகும். சவுத் இண்டியன் பிலிம் கார்பொரேசன் நிறுவனத்தினரால் வெளியிடப்பட்ட இத்திரைப்படத்தில் பி. எஸ். வி. ஐயர், கே. ஆர். செல்லம் மற்றும் பலரும் நடித்திருந்தனர். படத்தை பி. எஸ். வி. ஐயர் இயக்கினார். இப்படம் எதிர்பார்த்த வெற்றியைப் பெறவில்லை.
## மேற்கோள்கள்

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பட்டினத்தார் (1935 திரைப்படம்)

**பட்டினத்தார்** 1935 ஆம் ஆண்டு வெளிவந்த தமிழ்த் திரைப்படமாகும். வி. எஸ். கே. பாடம் இயக்கத்தில் வெளிவந்த இத்திரைப்படத்தில் சி. எஸ். சுந்தரமூர்த்தி ஓதுவார், கே. ஆர். சாரதாம்பாள், கொத்தமங்கலம் சுப்பு மற்றும் பலரும் நடித்துள்ளனர்.

## இவற்றையும் பார்க்க
*பட்டினத்தார் (1936 திரைப்படம்)
*பட்டினத்தார் (1962 திரைப்படம்)

## மேற்கோள்கள்

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பீஷ்மா (1936 திரைப்படம்)

**பீஷ்மா** 1936 ஆம் ஆண்டு வெளிவந்த தமிழ்த் திரைப்படமாகும். பி. வை. அல்தெகர் இயக்கத்தில் வெளிவந்த இத்திரைப்படத்தில் எம். எஸ். தாமோதர ராவ், சிவானந்தம் மற்றும் பலரும் நடித்திருந்தனர்.

## மேற்கோள்கள்

பகுப்பு:1936 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
வசந்தசேனா (திரைப்படம்)

**வசந்த சேனா** அல்லது **மிருச்சகடிகா** 1936 ஆம் ஆண்டு வெளிவந்த 18,600 அடி நீளமுடைய புராணத் தமிழ்த் திரைப்படமாகும். திருப்பூர் டாக்கீஸ் பட நிறுவனம் சார்பில் பி. கே. ராஜா சாண்டோ இயக்கத்தில் வெளிவந்த இத்திரைப்படத்தில் வி. ஏ. செல்லப்பா, எஸ். பி. எல். தனலட்சுமி மற்றும் பலர் நடித்திருந்தனர்.

## சான்றாதாரங்கள்

பகுப்பு:1936 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சத்யசீலன் (திரைப்படம்)

**சத்ய சீலன்** 1936 ஆம் ஆண்டு வெளிவந்த தமிழ்த் திரைப்படமாகும்.பி. சம்பத் குமார் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், எம். பி. மோகன் மற்றும் பலரும் நடித்திருந்தனர். இப்படத்தில் சமூகம் சார்ந்த கருத்துகள் அதிகம் பிரதிபலித்தன.

## தணிக்கைக் குழுவின் வெட்டு
சமூகம் சார்ந்த கருத்துகள் கொண்ட பாடல்கள் உள்ளது. அந்த காலகட்டத்தில் பிரித்தானிய அரசு இவற்றை தடுத்து தடைவிதித்தது. இந்திய சுதந்திர வேட்கை கொண்ட பாடல்களை படங்களில் வராமல் கவனமாக பிரித்தானியர்கள் பார்த்துக்கொண்டனர்.  
 
## சான்றடைவு

## உசாத்துணை
*  Satyaseelan 1936 - ''தி இந்து (ஆங்கிலம்)'' நாளிதழில் ''ராண்டார் கை'' எழுதிய கட்டுரை

பகுப்பு:1936 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். கே. தியாகராஜ பாகவதர் நடித்த திரைப்படங்கள்
ஞானசௌந்தரி (1935 திரைப்படம்)

**ஞானசௌந்தரி** 1935 ஆம் ஆண்டு வெளிவந்த 17000 அடி நீளம் கொண்ட தமிழ்த் திரைப்படமாகும். ஏ. நாராயணன் இயக்கி, ஸ்ரீநிவாசா சினிடோன் பதாகையின் கீழ் ஏ. நாராயணன் தயாரித்த இத்திரைப்படத்தில் ஸ்ரீநிவாச ராவ், சரோஜினி மற்றும் பலர் நடித்திருந்தனர். இத்திரைப்படம் ஞானசௌந்தரி என்ற பெண்ணைச் சுற்றி வரும் கதையாகும். சிற்றன்னை அனுப்பிய கூலிப்படையினர் ஞானசௌந்தரியை காட்டுக்கு கடத்திச் சென்று அவளது இரு கைகளையும் வெட்டி எடுத்துவிடுகின்றனர். உயிருக்கு போராடிவரும் அவளை பக்கத்து நாட்டு இளவரசரான பிலேந்திரன் காட்டிரிலுந்து காப்பாற்றப்படுகிறாள்.

இந்தப் படம் நவாப் ராஜமாணிக்கம் நடத்திய மேடை நாடகத்தைத் தழுவி எடுக்கப்பட்டது. அந்த நாடகம் கிறிஸ்தவ நாட்டுப்புறக் கதையைத் தழுவி இயற்றப்பட்டது. இப்படம் வெற்றிபெறவில்லை.

## நடிகர்கள்
*பிலேந்திரனாக ஸ்ரீநிவாச ராவ்
*ஞானசௌந்தரியாக சரோஜினி
## மேற்கோள்கள்

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
அல்லி அர்ஜுனா (1935 திரைப்படம்)

**அல்லி அர்ஜுனா** (*Alli Arjuna*) என்பது 1935 ஆம் ஆண்டு வெளியான இந்திய தமிழ் மொழி இந்து புராணத் திரைப்படமாகும். இந்து இதிகாசமான மகாபாரதத்தில் இருந்து அர்ஜுனனைச் சுற்றி வரும் அதே பெயரின் நாடகத்தை அடிப்படையாகக் கொண்டது. ஏ.வி. மெய்யப்பச் செட்டியார் தயாரிப்பில் வெளிவந்த முதலாவது திரைப்படம் இதுவாகும். இந்தப் படத்தில் கே.எசு. அனந்தநாராயண ஐயர் மற்றும் கே.ஆர். காந்திமதி பாய் ஆகியோர் நடித்துள்ளனர். இத்திரைப்படம் வர்த்தக ரீதியாக வெற்றி பெறவில்லை. 

## மேற்கோள்கள்

## வெளி இணைப்புகள்
*http://www.venpura.com/movie/AlliArjuna-1935

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தர்மபத்தினி (1936 திரைப்படம்)

**தர்ம பத்தினி** (*Dharmapathini*) 1936 ஆம் ஆண்டு வெளிவந்த தமிழ்த் திரைப்படமாகும். சி. ஏ. லஷ்மணதாஸ் வசனம், மற்றும் பாடல் படைக்க, பிரேம் சேத்னா இயக்கத்தில் வெளிவந்த இத்திரைப்படத்தில் வி. ஏ. செல்லப்பா, வி. எஸ். மணி மற்றும் பலர் நடித்திருந்தனர்.

## மேற்கோள்கள்

பகுப்பு:1936 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பதி பக்தி (1936 திரைப்படம்)

**பதி பக்தி** 1936 ஆம் ஆண்டு வெளிவந்த தமிழ்த் திரைப்படமாகும். மதுரை ஒரிஜினல் பாய்ஸ் கம்பெனி நிறுவனத்தினரின் தயாரிப்பில்,  அலாக்கெர், டி. ஆர். பி. ராவ் ஆகியோரின் இயக்கத்தில் வெளிவந்த இத்திரைப்படத்தில் கே. டி. கேசவன், காளி என். ரத்னம் மற்றும் பலர் நடித்திருந்தனர்.

## தயாரிப்பு
*பதி பக்தி* 1930களில் தெ. பொ. கிருஷ்ணசாமி பாவலர் எழுதிய ஒரு நாடகம் ஆகும். இது குடிப்பழக்கத்தின் தீமைகளையும், குடும்ப வாழ்க்கையில் குடிப்பழக்கம் ஏற்படுத்திய தாக்கத்தையும் கொண்ட கதை. இந்த நாடகம் சென்னை மாகாணம் முழுவதும் பெரும் வெற்றியுடன் அரங்கேற்றப்பட்டது. பாவலரின் மூல நாடகம் மதுரை ஒரிஜினல் பாய்ஸ் கம்பெனி (MOBC) நாடகக் குழுவிற்காக மற்றொரு நாடக ஆசிரியரான சென்னை கந்தசாமி முதலியார் என்பவரால் மீண்டும் எழுதப்பட்டது, இது 150 க்கும் மேற்பட்ட முறை அரங்கேற்றப்பட்டது. மனோரமா பிலிம்சின் ஏ. என். மருதாச்சலம் செட்டியார் பதிபக்தியை ஒரு திரைப்படமாகத் தயாரிக்க விரும்பினார், ஆனால் அவரது ஏமாற்றத்திற்கு, அவர் இல்லாமல் மற்றொரு திரைப்பட பதிப்பு ஏற்கனவே தயாரிக்கப்பட்டு வந்தது. பி. ஒய். ஆல்டர்கர் இயக்குநராக நியமிக்கப்பட்டார். [4] முதலியார் தனது மகனும் நாடக நடிகருமான எம். கே. ராதாவை பதிபக்தியுடன் திரைப்படத்தில் அறிமுகப்படுத்த விரும்பினார், ஆனால் மற்றொரு நாடக நடிகரான கே. பி. கேசவன் முக்கிய வேடத்தில் நடிக்க முடிவு செய்யப்பட்டதால் முடியவில்லை. காளி என். ரத்னம் இந்தப் படத்தின் மூலம் திரைப்படத்திற்கு அறிமுகமானார். ராதாபாய் கதாநாயகியாக நடித்தார், ஜித்தன் பானர்ஜி ஒளிப்பதிவு செய்தார், டி. எஸ். மணி கலை இயக்குநராகப் பணியாற்றினார்.

## வரவேற்பு
*[[இந்தியன் எக்ஸ்பிரஸ்]]* இந்தப் படத்தை நடிப்புக்காகவும், குறைவான பாடல்களுக்காகவும் பாராட்டியது, ஆனால் அதன் நீளத்தை விமர்சித்தது. 1936 ஆகத்து 14 அன்று, *மலாயா ட்ரிப்யூனின்* ஒரு விமர்சனம் படத்தைப் பாராட்டியது, குறிப்பாக கேசவன், ரத்னம் மற்றும் ராதாபாய் ஆகியோரின் நடிப்பைப் பாராட்டியது..

## உப தகவல்
* இந்த பதி பக்தி திரைப்படமும், சதிலீலாவதி (1936) திரைப்படமும் ஒரே கதையைக் கொண்டிருந்தன. இது சம்பந்தமாக இப்படத் தயாரிப்பாளர்களுக்குள், நீதிமன்றத்தில் வழக்கு தொடரப்பட்டது. திரைப்படக்கதை தொடர்பாக நடந்த முதல் வழக்கு இதுவாகும்.
* முதல் கூடிப் பழகும் நடனம் (*Club  Dance*) இடம் பெற்றது இப்படத்தில் ஆகும்.
* இப்படத்தில் நாயகனும் நாயகியும் தங்கள் மகள் லட்சுமியுடன் ஆகாஷ்வாணி (வானொலி) கேட்பதாக கதையுள்ளது. இப்படம் திரைக்கு வந்தது 1936 இல், ஆனால், மதறாஸ் வானொலி தொடங்கப்பட்டது 1938, சூன் 16 இல் தான். வானொலி, நிஜத்தில் ஒலிக்கும் முன்பே இந்தத் திரைப்படத்தில் ஒலித்தது.

## குறிப்புகள்

## மேற்கோள்கள்

பகுப்பு:1936 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
புத்தியல் ஓவியம்

**புத்தியல் ஓவியம்** (Modern art) அல்லது நவீன ஓவியம் என்பது, 19 ஆம் நூற்றாண்டில் இருந்து ஏறத்தாழ 1970 ஆம் ஆண்டுவரை உருவான பலவகையான ஓவியப் பாணிகளைக் குறிக்கும் ஒரு பொதுப் பெயர் ஆகும். புத்தியல் ஓவியம், அக்காலத்திய ஓவியம் தொடர்பான புதிய அணுகுமுறையைக் குறித்தது. இந்த அணுகுமுறையில், பொருட்கள், அவை இருப்பது போன்றே வரையப்பட வேண்டும் என்பதில்லை. நிழற்படத் தொழில் நுட்பத்தில் தோற்றம், ஓவியத்துக்கு இருந்த அந்தத் தேவையை இல்லாமல் ஆக்கிவிட்டது. அதனால் கலைஞர்கள், இயற்கை, பொருட்கள், கலையின் செயற்பாடுகள், ஆகியவை தொடர்பாகப் புதிய சிந்தனைகளுடன், கலையை நோக்குவதற்கான புதிய முறைகள் பற்றிய சோதனைகளில் ஈடுபட்டார்கள். இது, கலையைப் பண்பியற் தன்மைக்கு (abstraction) நெருக்கமாகக் கொண்டு வந்தது.

## மேற்கோள்கள்

பகுப்பு:ஓவியம்
பகுப்பு:நவீனத்துவம்
புது உறவு

இந்தத் திரைப்படம் 2005ல் கனடாவில் வெளியானது. ஜனகன் பிக்சர்ஸ் வெளியிட்ட இரண்டாவது படம்.

1995ல் ஸ்ரீமுருகன், வி. திவ்வியராஜன், ஆனந்தி சசிதரன் (ஸ்ரீதாஸ்), தாரணி,  வள்ளிநாயகி இராமலிங்கம் முதலியோர் நடிக்க ஆர்ம்பிக்கப்பட்ட இத்திரைப்படம் தயாரிப்பில் ஏற்பட்ட தடங்கல் காரணமாக இடை நிறுத்தப்பட்டது. 10 வருடங்களின் பின்னர் கதையின் தொடர்ச்சியில் இரண்டாவது தலைமுறைக் கதையாக மாற்றம் செய்யப்பட்டு, பல புதிய கலைஞர்களை இணத்து 2005ல் வெளியானது.

பகுப்பு:கனேடியத் தமிழ்த் திரைப்படங்கள்
பகுப்பு:2005 தமிழ்த் திரைப்படங்கள்
தேச பக்தி

**தேசபக்தி** 1940 ஆம் ஆண்டு வெளிவந்த தமிழ்த் திரைப்படமாகும். சாந்தி ஜே. தவா இயக்கத்தில் வெளிவந்த இத்திரைப்படத்தில் ஸ்ரீபதி ஆர். ஆர், சி. என். பாண்டுரெங்கன் மற்றும் பலர் நடித்திருந்தனர்.

## மேற்கோள்கள்

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மீனாட்சி கல்யாணம் (திரைப்படம்)

**மீனாட்சி கல்யாணம்** 1940 ஆம் ஆண்டு வெளிவந்த தமிழ்த் திரைப்படமாகும். ஆர். பத்மநாபன் இயக்கத்தில் வெளிவந்த இத்திரைப்படத்தில் எம். ஆர். கிருஷ்ணமூர்த்தி, காளி என். ரத்னம் மற்றும் பலரும் நடித்திருந்தனர். காலை இயக்குநர்களாக பட்டு, கே. சென் ஆகியோர் பணியாற்றினார்கள்.

## நடிகர்கள்
இப்பட்டியல் "தமிழ் சினிமா உலகம்" நூலிலிருந்து தொகுக்கப்பட்டது.

;நடிகர்கள்
*மகாராஜபுரம் கிரிஷ்ணமூர்த்தி - சிவன், சுந்தரேசர்
*கே. எஸ். சேதுபதி பிள்ளை - மலையத்துவஜ பாண்டியன்
*காளி என். ரத்தினம் - பூசாரி, பஞ்சாங்க ஐயர்
*கே. சிவராமன் - நாரதர்
*டி. சீனிவாச ராவ் - வீரபாகு
*கே. கே. ராதா - ராஜா

;நடிகைகள்
*பேபி மீனாள் - பாலா மீனாட்சி
*டி. பிரேமாவதி - மீனாட்சி
*சி. பத்மாவதி - ராணி காஞ்சனமாலை
*பி. ஆர். மங்களம் - பூசாரிணி
*கே. எஸ். அங்கமுத்து - சுபாஷினி
*எம். எஸ். ஜானகி - தவமணி
*எம். டி. ராஜம் - ராஜாவின் தாய்

## மேற்கோள்கள்

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஜெயபாரதி (தமிழ்த் திரைப்படம்)

**ஜெய பாரதி** (ஜயபாரதி) 22.03.1940 ஆம் ஆண்டு வெளிவந்த தமிழ்த் திரைப்படமாகும். ராஜா யாக்னிக் இயக்கத்தில் வெளிவந்த இத்திரைப்படத்தில் பி. எஸ். ஸ்ரீநிவாச ராவ், எம். ஏ. ராஜமணி கமலா மற்றும் பலரும் நடித்திருந்தனர்.

## மேற்கோள்கள்

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
கிருஷ்ணன் தூது (திரைப்படம்)

**கிருஷ்ணன் தூது** (*Krishnan Thoothu*) அல்லது **ஸ்ரீ கிருஷ்ணன் தூது** (*Sri Krishnan Thoothu*) 1940 ஆம் ஆண்டு வெளிவந்த தமிழ்த் திரைப்படமாகும். ஆர். பிரகாஷ் இயக்கத்தில் வெளிவந்த இத்திரைப்படத்தில் செருகளத்தூர் சாமா, என். எஸ். கிருஷ்ணன், பி. கண்ணாம்மா, டி. ஏ. மதுரம் மற்றும் பலர் நடித்திருந்தனர். இத்திரைப்படத்துடன் **கொழுக்கட்டை குப்பு** என்ற தலைப்பில் ஒரு நகைச்சுவைக் குறும்படமும் காண்பிக்கப்பட்டது.

## திரைக்கதை
இத்திரைப்படத்தின் கதையானது கிருஷ்ணன் (*[[செருகுளத்தூர் சாமா]]*) பாண்டவர்களுக்கான நீதியை கௌரவ மன்னன் துரியோதனனிடம் இருந்து பெற்றுக்கொள்ளும் பணியை மேற்கொண்ட வரலாற்றை பற்றியது. கதாநாயகியாக அறிமுக நடிகை பி. கண்ணாம்பா நடித்தார். இவரும் செருகுளத்தூர் சாமாவும் என். எஸ். கிருஷ்ணன், டி. ஏ. மதுரம் ஆகியோரின் நகைச்சுவைக் குறும்படத்திற்கு பங்களித்தனர்.

## நடிகர்கள்
நடிக, நடிகையரின் பட்டியல் பிலிம் நியூஸ் ஆனந்தன் இடமிருந்தும், படத்தின் பாட்டுப் புத்தகத்தில் இருந்தும் பெறப்பட்டது.

இவர்களுடன், எம். ஆர். கனகரத்தினம், எம். ஆர். ராமலட்சுமி, புஷ்பம்மாள், ராஜீவி, பட்டு, சுலோசனா, லட்சுமிகாந்தம், சங்கரி, பத்மாவதி ஆகியோரும் நடித்தனர்.

*நடனம்: தனபாக்கியம், ஜானகிபாய்
*குழந்தைகள் நடனம்: பேபி ரங்கா, சுலோசனா

### கொளுக்கட்டை குப்பு நடிகர்கள்

## பாடல்கள்
படத்தில் இசையமைப்பாளரின் பெயர் குறிப்பிடப்படவில்லை, ஆனால் பாடல் வரிகளை பாபநாசம் சிவனும், ராஜகோபால ஐயரும் எழுதினர். பாடல்களை ஜோதிசு சின்கா பதிவு செய்தார். மொத்தம் 24 பாடல்கள் இடம்பெற்றிருந்தன. இவற்றை விட கொளுக்கட்டை குப்பு நாடகத்தில் 2 நகைச்சுவைப் பாடல்கள் இடம்பெற்றன.

## வரவேற்பு
இந்தத் திரைப்படத்தை ஆர். பிரகாஷ் சிறப்பாக இயக்கியிருந்தாலும், அறிமுக நாயகி பி. கண்ணாம்பாவின் மோசமான தமிழ் உச்சரிப்பு பெரும் குறையாக இருந்தது. அவருக்குத் தமிழ் தெரியாது, தெலுங்கு வழக்கில் பேசியது தமிழ் ரசிகர்களிடம் வரவேற்பைப் பெறவில்லை.

## மேற்கோள்கள்

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:செருகளத்தூர் சாமா நடித்த திரைப்படங்கள்
மணிமேகலை (பாலசன்யாசி)

**மணிமேகலை** 1940 ஆம் ஆண்டு வெளிவந்த தமிழ்த் திரைப்படமாகும். பொம்மன் இரணி இயக்கத்தில் வெளிவந்த இத்திரைப்படத்தில் கொத்தமங்கலம் சீனு, என். எஸ். கிருஷ்ணன், கே. பி. சுந்தராம்பாள் மற்றும் பலர் நடித்திருந்தனர்.

## உசாத்துணை
*Manimekalai 1940 - ''தி இந்து (ஆங்கிலம்)'' நாளிதழில் ''ராண்டார் கை'' எழுதிய கட்டுரை

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சுகம் சுகமே

கனடாவிலும், இந்தியாவிலும் படமாக்கிய திரைப்பட வரிசையில் இரண்டாவது திரைப்படம்.  தென்னிந்திய கலைஞர்களுடன் கனேடிய கலைஞர்கள் சிலரையும் வைத்து, அங்குள்ள பின்னணியில் பெரும்பாகம் எடுத்துவிட்டு, மிகுதியை இங்குள்ள் கலைஞர்களை சம்பந்தப்படுத்தி  எடுக்கப்பட்ட ஒரு படம். அதற்கேற்ப திரைக்கதை அமைக்கப்பட்டது.

தென்னிந்திய கலைஞர்களைத்தவிர, இத்திரைப்படத்தில் ஸ்ரீமுருகன், ரவி அச்சுதன், கதிர் துரைசிங்கம், சுதன் மகாலிங்கம், குவின்ரஸ் துரைசிங்கம், எஸ். மதிவாசன் முதலிய பலர் நடிதிருந்தார்கள். ஒளிப்பதிவு, இயக்கம், படத்தொகுப்பு ஆகிய முக்கிய பொறுப்புகளை ரவி அச்சுதன் ஏற்றிருந்தார். மூலக்கதையை விமர்சகர் அருண் எழுத, எழுத்தாளர் குரு அரவிந்தன் திரைக்கதை, வசனம் எழுதினார். கபிலேஷ்வர் இப்படத்தின் இசை அமைப்பாளர்.

பகுப்பு:கனேடியத் தமிழ்த் திரைப்படங்கள்
பகுப்பு:2006 தமிழ்த் திரைப்படங்கள்
கதிரொளி (திரைப்படம்)

**கதிரொளி** என்பது கனடாவில் தயாரான நான்கு தமிழ்க் குறும்படங்களின் தொகுப்பாக வெளிவந்த ஒரு திரைப்படம் ஆகும். இக்குறும்படங்கள் வெவ்வேறு கதைகளுடன் வேறுபட்ட சுவையுள்ளனவாக உருவாக்கப்பட்டதினால் மிகுந்த வரவேற்பைப் பெற்றன.

## குறும்படங்கள்
* சந்தேகம்
பி. எஸ். சுதாகர், சாமந்தி கனகராஜா, செந்தூரன், கணபதி ரவீந்திரன் ஆகியோர் நடித்திருந்தனர்
* வேலி
கணபதி ரவீந்திரன், ரூபி யோகதாசன், டக்ள்ஸ் மணிமாறன், யசோ, சுதன், தனுஷா ஆகியோர் நடித்திருந்தனர்

## வேறு தகவல்கள்
* படப்பிடிப்பு,படத்தொகுப்பு ரவி அச்சுதன்.
* கதை, வசனம், இயக்கம்: கணபதி ரவீந்திரன்
* தயாரிப்பு: ரூபி யோகதாசன்

பகுப்பு:கனேடியத் தமிழ்த் திரைப்படங்கள்
நீலமலைக் கைதி

**நீலமலைக் கைதி** (*Neelamalai Kaidhi*) 29.06.1940 ஆம் ஆண்டு வெளிவந்த தமிழ்த் திரைப்படமாகும். டெக்கான் பிலிம்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் எஸ். ஆர். சாண்டோ, வி. எஸ். மணி மற்றும் பலர் நடித்திருந்தனர்.

## மேற்கோள்கள்

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
நவீன விக்ரமாதித்தன்

**நவீன விக்ரமாதித்தன்** 1940 ஆம் ஆண்டு வெளிவந்த தமிழ்த் திரைப்படமாகும். கே. எஸ். மணி இயக்கத்தில் வெளிவந்த இத்திரைப்படத்தில் என். எஸ். கிருஷ்ணன், டி. எஸ். துரைராஜ் மற்றும் பலரும் நடித்திருந்தனர்.

## மேற்கோள்கள்

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:டி. எஸ். துரைராஜ் நடித்த திரைப்படங்கள்
நவயுவன் (கீதாசாரம்)

**நவ யுவன்** 1937 ஆம் ஆண்டு வெளிவந்த தமிழ்த் திரைப்படமாகும். மிசெல் ஒமலெவ் இயக்கத்தில் வெளிவந்த இத்திரைப்படத்தில் வி. வி. சடகோபன், சேசகிரி பாகவதர் மற்றும் பலரும் நடித்திருந்தனர்.

## துணுக்குகள்
* லண்டனில் படப்பிடிப்பு நடத்தப்பெற்ற முதற் தமிழ்த் திரைப்படமாகும்.

## மேற்கோள்கள்

பகுப்பு:1937 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சுந்தரமூர்த்தி நாயனார் (1937 திரைப்படம்)

**சுந்தர மூர்த்தி நாயனார்** 1937 ஆம் ஆண்டு, திசம்பர் 11 இல் வெளி வந்த 15000 அடி நீளமுடைய புராண தமிழ்த் திரைப்படமாகும். கார்த்திகேயா பிலிம்ஸ் பட நிறுவனம் தயாரித்து முருகதாசா இயக்கத்தில் வெளியான இத்திரைப்படத்தில், பி. வி. ரெங்காச்சாரி, வி. என். சுந்தரம் மற்றும் பலரும் நடித்திருந்தனர்.

## வகை
வரலாற்றுப்படம் / ஆன்மிகப்படம்

## துணுக்குகள்
* சுந்தர மூர்த்தி நாயனாரின் வாழ்க்கை வரலாற்றினை அடிப்படையாகக் கொண்டு எடுக்கப்பெற்ற திரைப்படமாகும்.

## மேற்கோள்கள்

பகுப்பு:1937 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஆன்மிகத் திரைப்படங்கள்
பகுப்பு:வரலாற்றுத் தமிழ்த் திரைப்படங்கள்
பக்கா ரௌடி

**பக்கா ரௌடி** (*தஞ்சாவூர் ரௌடி*) 1937 ஆம் ஆண்டு, யூலை 14 இல் வெளிவந்த 14664 அடி, தமிழ்த் திரைப்படமாகும். மோகன் பிக்சர்ஸ் பட நிறுவனம் சார்பில், "ராமனிக்லால்" மற்றும் "மோகன்லால்" என இவர்கள் இயக்கத்தில் வெளியிடப்பெற்ற இத்திரைப்படத்தில் பி. எஸ். சீனிவாசராவ், எஸ். பாட்சா மற்றும் பலரும் நடித்திருந்தனர்.

முதலில் "தஞ்சாவூர் ரெளடி" என்ற பெயரில் இப்படம் தயாரிக்கப்பட்டிருந்தது, ஆனால் தஞ்சை வாழ் மக்கள் படத்தின் தலைப்பை மிக வன்மையாகக் கண்டித்து எதிர்த்தனர். இதனால் "பக்கா ரெளடி" என்று பெயர் மாற்றம் பெற்று இப்படம் வெளியாயிற்று.

## மேற்கோள்கள்

பகுப்பு:1937 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மின்னல் கொடி

**மின்னல் கொடி** என்பது 1937 ஆம் ஆண்டு வெளிவந்த தமிழ்த் திரைப்படமாகும். கே. அமர்நாத் இயக்கத்தில் வெளிவந்த இத்திரைப்படத்தில் பி. எஸ். ஸ்ரீநிவாச ராவ், எஸ். பாட்சா மற்றும் பலர் நடித்திருந்தனர்.

## கதை

மோகினி என்ற இளம்பெண் மின்னல் கொடி எனும் புரட்சிக்காரன் சாகும் தருவாயில் தன் கடமைகளை நிறைவேற்றுமாறு கேட்க, முகமூடி ஆணுடை தரித்து தொடர்ந்து மின்னல் கொடியாகி எதிரிகளை அழிக்கிறாள். தீயவர் அழிந்து காதலர் இணைவதோடு படம் சுபமே முடிகிறது.

## நடிகர்கள்
இப்படத்தில் சீனிவாசராவுடன் (*போலீஸ் அதிகாரி*), கே. டி. ருக்மணி (*மின்னல் கொடி, மோகினி*), பாட்சா (*வில்லன்*), கொக்கோ (*காமெடி நண்பன்*) ஆகியோர் நடித்தனர்.

## உசாத்துணை

பகுப்பு:1937 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
திருமங்கை ஆழ்வார் (திரைப்படம்)

**திருமங்கை ஆழ்வார்** 1940 ஆம் ஆண்டு வெளிவந்த தமிழ்த் திரைப்படமாகும். எஸ். சௌந்தரராஜன் இயக்கத்தில் வெளிவந்த இத்திரைப்படத்தில் கொத்தமங்கலம் சீனு,குளத்து மணி, எம். லட்சுமணன் , வி. பங்கஜம் மற்றும் பலர் நடித்திருந்தனர்.

## மேற்கோள்கள்

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
வாயாடி (திரைப்படம்)

**வாயாடி** 1940 ஆம் ஆண்டு வெளிவந்த தமிழ்த் திரைப்படமாகும். பிரஹதி பிக்சர்ஸ் நிறுவனத்தினரால் வெளியிடப்பெற்ற இத்திரைப்படத்தில் காளி என். ரத்னம், டி. ஆர். ராமச்சந்திரன் மற்றும் பலர் நடித்திருந்தனர்.

## உசாத்துணை
* Vaayaadi 1940, ராண்டார் கை, தி இந்து, ஆகஸ்ட் 22, 2008

 

பகுப்பு:1940 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ஆர். இராமச்சந்திரன் நடித்த திரைப்படங்கள்
பக்த ஜெயதேவ்

**பக்த ஜெயதேவ்** 1937 ஆம் ஆண்டு, பிப்ரவரி 20 இல் வெளிவந்த 16000 அடி புராண தமிழ்த் திரைப்படமாகும். பி. எஸ். வி. ஐயர் இயக்கி, ரம்பா பிலிம்ஸ் நிறுவனத்தினரால் வெளியிடப்பெற்ற இத்திரைப்படத்தில், செல்லம் மற்றும் பலர் நடித்திருந்தனர்.

## மேற்கோள்கள்

பகுப்பு:1937 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பக்த அருணகிரி

**பக்த அருணகிரி** 1937 ஆம் ஆண்டு, திசம்பர் 18 இல் வெளிவந்த 13133 அடி நீளமுடைய புராண தமிழ்த் திரைப்படமாகும். மயூரா பிலிம்ஸ் பட நிறுவனத்தினரால் தயாரித்து, ச. து. சு. யோகி, டி. எஸ். சண்முகம் இயக்கத்தில் வெளியிடப்பெற்ற இத்திரைப்படத்தில் தேவாரம் சி. சங்கரலிங்கம், டி. என். மீனாட்சி மற்றும் பலரும் நடித்திருந்தனர்.

## மேற்கோள்கள்

பகுப்பு:1937 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
அருணகிரிநாதர் (1937 திரைப்படம்)

**அருணகிரிநாதர்** 1937 ஆம் ஆண்டு, ஆகத்து 20 இல் வெளிவந்த 15,287 அடி புராணத் தமிழ்த் திரைப்படமாகும். ராஜா யாக்னிக் இயக்கத்தில் வெளிவந்த இத்திரைப்படத்தில் டி. எம். மாணிக்க பாகவதர், நாராயண ஐயங்கார் மற்றும் பலரும் நடித்திருந்தனர்.

## மேற்கோள்கள்

பகுப்பு:1937 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஆண்டாள் திருக்கல்யாணம் (கோதையின் காதல்)

**ஆண்டாள் திருக்கல்யாணம்** அல்லது **ஆண்டாள் திருக்கல்யாணம் (கோதையின் காதல்)** 1937-ஆம் ஆண்டு வெளிவந்த 12,000 அடி நீளமுடைய புராணத் தமிழ்த் திரைப்படமாகும். ஆர். பிரகாஷ் இயக்கத்தில் சாரதா பிலிம்ஸ் நிறுவனத்தினரால் இத்திரைப்படம் வெளியிடப்பட்டது.

## மேற்கோள்கள்

பகுப்பு:1937 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
அம்பிகாபதி (1937 திரைப்படம்)

**அம்பிகாபதி** 1937 ஆம் ஆண்டு வெளிவந்த 52 வாரங்கள் ஓடிய வரலாற்றுத் தமிழ்த் திரைப்படமாகும். சேலம் சங்கர் பிலிம்ஸ் பட நிறுவனம் சார்பில் எம். எஸ். தொட்டண்ணா செட்டியார் தயாரித்து, எல்லிஸ் ஆர். டங்கன் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், பி. வி. ரெங்காச்சாரி மற்றும் பலர் நடித்திருந்தனர். இப்படத்துக்கு இளங்கோவன் எழுதிய உரையாடல் அனைவரையும் கவரும்வகையில் அழகுத் தமிழில் இருந்தது. இது தமிழ் சினிமா உரைநடையில் பெருமளவு மாற்றத்தைக் கொண்டுவந்தது. இப்படம் வருவதற்கு முன்பு மணிப்பிரவாள நடையில் எழுதப்பட்டுவந்த தமிழ் சினிமாவின் உரையாடல் நல்ல தமிழுக்கு மாறத் துவங்கியது.

ராஜா மகளை புலவரின் மகன் காதலிப்பதே கதை. இதை ரோமியோ ஜூலியட் வடிவில் படமாக்கினார் எல்லிஸ் டங்கன். இப்படம் கவித்துவமாக எடுக்கப்பட்டதால் பலத்த வரவேற்பு பெற்றது. தியாகராஜ பாகவதர், கொன்னப்ப பாகவதர், எம்.ஆர். சந்தானலட்சுமி நடித்தனர். இதில் சிறுகளத்தூர் சாமா, ரங்காச்சாரி தவிர கலைவாணர் என். எஸ். கிருஷ்ணன் முக்கியமானவர். இப்படம் ஒரு ஆண்டு காலம் ஓடியது. ஆங்கிலப் படங்களுக்கு இணையான முத்தக் காட்சியும் இப்படத்தில் இடம்பெற்றிருந்தது. தமிழ்த் திரைப்படத்தில் இடம்பெற்ற முதல் முத்தக் காட்சி இதுவாகும்.

## துணுக்குகள்
* எம். கே. தியாகராஜ பாகவதர் பாடல் சிறப்பு அம்சம் கொண்டது.
* சேக்சுபியரின் ரோமியோ - ஜுலியட் போன்றதொரு கதையமைப்பு.
* இப்படத்தை இயக்கிய எல்லிஸ் ஆர். டங்கன் ஒரு அயல்நாட்டுக்காரர் ஆவார்.

## சான்றாதாரங்கள்

## வெளி இணைப்புகள்
* 

பகுப்பு:1937 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். கே. தியாகராஜ பாகவதர் நடித்த திரைப்படங்கள்
பகுப்பு:செருகளத்தூர் சாமா நடித்த திரைப்படங்கள்
மெதுவாக உன்னைத் தொட்டு

கனேடியப்படமான **மெதுவாக உன்னைத் தொட்டு** இந்தியாவிலும், இலங்கையிலும், கனடாவிலும் படம் பிடிக்கப்பட்ட முதல் திரைப்படம். தமிழ் மகன் திரைப்படத்திற்குப் பிறகு தென்னிந்தியக் கலைஞர்களையும் சம்பந்தப்படுத்தும் இரண்டாவது முயற்சி.

## வெளி இணப்புகள்
திண்ணை வலைத்தளத்தில் விமர்சனம் 

பகுப்பு:2005 தமிழ்த் திரைப்படங்கள்
பகுப்பு:கனேடியத் தமிழ்த் திரைப்படங்கள்
பத்மஜோதி

**பத்ம ஜோதி** 1937ஆம் ஆண்டு, ஆகத்து 21 இல் வெளிவந்த 14500 அடி தமிழ்த் திரைப்படம் ஆகும். மோடர்ன் தியேட்டர்ஸ் பட நிறுவனம் சார்பில், டி. ஆர். சுந்தரம் தயாரித்து, இயக்கிய இத்திரைப்படத்தில் டி. எம். சங்கரன், எம். எஸ். முத்துகிருஷ்ணன் மற்றும் பலர் நடித்திருந்தனர்.

## மேற்கோள்கள்

பகுப்பு:1937 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சிந்தாமணி (திரைப்படம்)

**சிந்தாமணி** 1937 ஆம் ஆண்டு வெளிவந்த தமிழ்த் திரைப்படமாகும். ஒய். வி. ராவ் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், அசுவத்தம்மா, சேர்களத்தூர் சாமா மற்றும் பலர் நடித்திருந்தனர்.

## இடம்பெற்ற பாடல்கள்
# ஞானக்கண் ஒன்றிருந்திடும்போதினிலே
# பஜனை செய்வோம் கண்ணன் நாமம்
# பேசும் தரமோ காதல் பரவசமானால்
# மாயப்பிரபஞ்சத்தி லானந்தம் வேறில்லை

## மேற்கோள்கள்

பகுப்பு:1937 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். கே. தியாகராஜ பாகவதர் நடித்த திரைப்படங்கள்
பகுப்பு:செருகளத்தூர் சாமா நடித்த திரைப்படங்கள்
ஆர்யமாலா

**ஆர்யமாலா** (*Aryamala*) 1941 ஆம் ஆண்டு வெளிவந்த தமிழ்த் திரைப்படமாகும். எஸ். எம். ஸ்ரீராமுலு நாயுடு இயக்கத்தில் வெளிவந்த இத்திரைப்படத்தில் பி. யு. சின்னப்பா, டி. எஸ். பாலையா, என். எஸ். கிருஷ்ணன், எம். ஆர். சந்தானலட்சுமி மற்றும் பலரும் நடித்திருந்தனர். ஆரியமாலா திரைப்படம் பெரும் வெற்றி பெற்று சின்னப்பாவை ஒரு பெரும் திரைப்பட நாயகனாக்கியது. இதே நாட்டுப்புறப் புராணக்கதை 1958-இல் காத்தவராயன் என்ற தலைப்பில் மீண்டும் தயாரிக்கப்பட்டது. 

## திரைக்கதை
தொன்ம நாட்டார் கதையைக் கொண்டு இப்படத்தின் கதை உருவாக்கப்பட்டது. தேவலோகத்தின் நந்தவனத்தைக் காக்க சிவபெருமான் காத்தவராயனை உருவாக்குகிறார். அங்கு வரும் சப்தகன்னியரில் இளங்கன்னி என்ற தேவலோகப் பெண்ணைக் காதலிக்கிறான். அவளைக் காதலிக்க முயற்சிக்கும்போது அவள் தன்னை நீரில் மூழ்கடித்துக் கொள்கிறாள். பின்னர் அவள் மீண்டும் ஆர்யமாலா என்ற பெயரில் இளவரசியாகப் பிறக்கிறாள். காத்தவராயனும் பூவுலகில் பிறந்து வேடர்களால் வளர்க்கப்படுகிறான். காத்தவராயன் ஆர்யமாலாவை காதலிக்கிறான். அவன் கிளியாக மாறி அவளுடயை அரண்மனைக்குச் செல்கிறான். அவள் கிளியை விரும்புகிறாள். ஆனால் அது காத்தவராயன் என்று தெரியும்போது ஆரியமாலா அதிர்ச்சியடைகிறாள். அவள் மீண்டும் தன்னை நீரில் மூழ்க முயலுகையில், விட்டுணு அவளைக் காத்தருளி கல்லாக மாற்றுகிறார். காத்தரவராயன் கல்லைத் தொடும்போது ஆரியமாலா மீண்டும் தன் உருவத்தைப் பெறுகிறாள். ஒருகட்டத்தில் காத்தவராயன் அரசனால் சிறையில் அடைக்கப்பட்டடு, கழுவேற்றப்படுகிறான். இருப்பினும், விட்டுணு தலையிட்டு எல்லாவற்றையும் சுமுகமாகத் தீர்த்து வைக்கிறார். காத்தவராயனும் ஆர்யமாலாவும் திருமணம் செய்து கொண்டு மகிழ்ச்சியாக வாழ்வதே கதை.

## பாத்திரங்கள்
பின்வரும் பட்டியல் திரைப்படத் தலைப்பில் இருந்தும், பாட்டுப் புத்தகத்தில் இருந்தும் எடுக்கப்பட்டது.

;நடிகர்கள்
*பு. உ. சின்னப்பா - காத்தவராயன்
*டி. எஸ். பாலையா - பாலராயன்
*என். எஸ். கிருஷ்ணன் - சின்னான்
*வாசுதேவ ராவ்  - ஆரியப்பூராசன்
*எஸ். கிருஷ்ண சாத்திரி - அப்பா பட்டர்
*வி. வி. எஸ். மணி - சிறீ கிருஷ்ணன்
*பி. ராஜகோபால ஐயர் - பரமசிவன்
*கொளத்துமணி - மன்னாரு (வண்ணான்)
*கே. ஆர். நாகராஜ ஐயர் - சோமேச ஆரியன்
*என். தியாகராஜன்  - வேடுவ அரசன்
*சிவன் - பிச்சைக்காரப் பையன்

;நடிகைகள்
*எம். ஆர். சந்தானலட்சுமி - பார்வதி
*எம். எஸ். சரோஜா - ஆர்யமாலா
*டி. ஏ. மதுரம் - ஆரவல்லி
*ஏ. சகுந்தலா - சொர்ணமாலை
*சீதாலட்சுமி - தொளசி அம்மா
*பி. எஸ். ஞானம் - வண்ணாரவல்லி
*பி. எஸ். சந்திரா - சின்னரங்கம்
*ஏ. ஆர். சகுந்தலா - வசந்தா
*எல். சரோஜா - மாலதி
*எம். கே. பாபுஜி - நிர்மலா
*எஸ். ஆர். ஜானகி - காளிதேவி
*டி. எம். பட்டம்மாள் - நடனமாது

## பாடல்கள்
சி. இலட்சுமணதாஸ் இயற்றிய பாடல்களுக்கு ஜி. ராமநாதன் இசையமைத்திருந்தார். பாடல்கள் RCA Photophone இல் பதிவு செய்யப்பட்டது. பின்வரும் பட்டியல் ஆர்யமாலா பாட்டுப் புத்தகத்தில் இருந்து எடுக்கப்பட்டது.

## வெளியீடு
*ஆரியமாலா* 1941 அக்டோபர் 19 அன்று சென்னை நாராயணன் & கம்பனியினால் வெளியிடப்பட்டது.

## மேற்கோள்கள்

## வெளி இணைப்புகள்
*
*

பகுப்பு:இந்திய நாடகத் திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
பகுப்பு:1941 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:பி. யு. சின்னப்பா நடித்த திரைப்படங்கள்
சொத்துரிமை

**சொத்து உரிமை** என்பது ஒருவர் அல்லது ஒரு குழு நேர்மையான வழியில் உழைத்த சொத்துக்கான உரிமை ஆகும். சொத்தின் சொந்தக்காரர் அந்தச் சொத்தை நுகர, விற்க, வாடகைக்குவிட, பிறருக்கு கையளிக்க, அழிக்க உரிமை பெறுகிறார். ஆதனச் சொத்து (நிலம், வீடு), தனிநபர் சொத்துக்கள் (வாகனம், உடை போன்ற பொருட்கள்), அறிவுசார் சொத்து, பொதுச் சொத்து என்று பல்வேறு வகையான சொத்துக்கள் உள்ளன.

## இவற்றையும் பார்க்க
* சொத்து

பகுப்பு:சொத்து
பகுப்பு:மனித உரிமைகள்
மச்ச புராணம்

**மச்ச புராணம்**, அல்லது **மத்ஸ்ய புராணம்** (*Matsya Purana*) என்பது பதினெண் புராணங்களில் பதினாறாவது புராணமாகும். இது 14,000 கிரந்தப் பாடல்கள் (சுலோகம்) கொண்டது. இதில், மச்சாவதாரத் தோற்றம், திருமால் நீர்ப்பிரளயத்திலிருந்து வைவஸ்தமனு மற்றும் சப்தரிஷிகளையும் காத்து உலகில் மீண்டும் சீவராசிகளை வளர்ச்சியடையச் செய்ததையும், பிரம சிருட்டி, திரிபுர வதம், தாரகாசுரனுடன் போர், பார்வதி சிவனை மணத்தல், கந்தனாகிய முருகனின் தோற்றம் ஆகியவற்றை விளக்குகிறது.

## இதனையும் காண்க
* வைவஸ்தமனு

## குறிப்புகள்


பகுப்பு:பதினெண் புராணங்கள்
கண்டுபிடிப்பு

**கண்டுபிடிப்பு** () என்பது, உலகில் இதுவரை இல்லாத, புதிதாக உருவாக்கப்பட்ட ஒரு பொருளையோ, வழிமுறையையோ, தொழில் நுட்பத்தையோ குறிக்கும். ஒரு கண்டுபிடிப்பு, ஏற்கனவே இருந்த ஒரு வளர்ச்சியையோ, எண்ணக்கருவையோ அடிப்படையாகக் கொண்டும் அமையக் கூடும். பொதுவாகக் கண்டுபிடிப்பு ஒன்று நிகழ்வதற்கு, ஏற்கனவே இருக்கும் ஒரு எண்ணக்கருவையோ, வழிமுறையையோ மேம்படுத்தி ஒரு கண்டுபிடிப்பாக்க முடியும் என்ற புரிதல் இருப்பது அவசியம். சில சமயங்களில், மனித அறிவைப் பெருமளவுக்கு விரிவாக்கிய கண்டுபிடிப்புக்கள் எதிர்பாராத விதமாக நடைபெறுவதும் உண்டு.

## கண்டுபிடிப்பின் வழிமுறைகள்

மனித வரலாற்றில், ஒரு வேலையைப் புதிய முறையில், இலகுவாக, வேகமாக, அதிக செயற்றிறன் கொண்ட வகையில், அல்லது மலிவாகச் செய்து முடிக்கும் நோக்குடன் கண்டுபிடிப்புக்கள் நிகழ்ந்துள்ளன. *தேவையே கண்டுபிடிப்பின் தாய்* என்ற கருத்தை ஒரு பகுதியினர் முன்வைக்கின்றனர். இவர்கள், வளங்களின் பற்றாக்குறையே கண்டுபிடிப்புக்களுக்கு வழி கோலுகிறது என்று வாதிடுகின்றனர். இன்னொரு பகுதியினர், மேலதிக வளங்களே கண்டுபிடிப்பை ஊக்குவிக்கின்றன என்கின்றனர். எனினும், உண்மை நிலையை, இவற்றில் ஏதாவதொன்றின் அடிப்படையில் மட்டும் புரிந்துகொள்ள முடியாது.

## எண்ணக்கருக்களும் கண்டுபிடிப்பும்

எண்ணக்கருக்களிலிருந்து (Ideas), பயனுள்ள பொருட்களையோ, ஒரு வழிமுறையையோ புதிதாக உருவாக்கிக் கொள்ள முடியும் ஆயினும், ஒரு மூல எண்ணக்கருவை, முழுமையான நடைமுறைக்கு ஏற்ற கண்டுபிடிப்பாக மாற்றுவதென்பது எப்பொழுதும் முழுமையாக நடைபெறக்கூடிய ஒன்றல்ல. ஏனெனில் எண்ணக்கருக்கள் பல சமயங்களில் இயல்புக்குப் பொருத்தமற்றவை ஆகவும், நடைமுறைக்கு ஒவ்வாதவையுமாக இருக்கின்றன. *ஆகாயக் கோட்டை கட்டுதல்* போன்ற சூழ்நிலைகள், ஆக்கத்திறனை (creativity) வெளிப்படுத்துகின்ற ஒன்றாக இருக்கக்கூடும் எனினும், நடைமுறைச் சிக்கல்களால் இவை கண்டுபிடிப்புக்களாக மாறுவதில்லை. கண்டுபிடிப்பின் வரலாறு இத்தகைய பல ஆகாயக் கோட்டைகளைக் கண்டுள்ளது.

## மேற்கோள்கள்

பகுப்பு:கண்டுபிடிப்புகள்
பண்பாட்டு மாற்றம்

குறிப்பிட்ட ஒரு மக்கட் குழுவினருக்கு உரிய பண்பாட்டில், குறிப்பிடத்தக்க மாற்றங்கள் ஏற்படுவதைப் **பண்பாட்டு மாற்றம்** எனலாம். பண்பாடு என்பது இயக்கத் தன்மை கொண்டது இதில் மாற்றங்கள் நிகழ்ந்த வண்ணமே இருக்கின்றன. கற்றறிந்த நடத்தைகளின் தொகுப்பே பண்பாடு என்பதால், புதியவற்றைக் கற்றுக் கொள்ளும்போது மாற்றம் நிகழ்கிறது. இது, குறிப்பிட்ட சில பண்பாடுகளுக்கு மட்டுமன்றி எல்லாப் பண்பாடுகளுக்குமே பொருந்தும் ஒரு விடயம் ஆகும். 

போக்குவரத்து வசதிகள், தொலைத் தொடர்பு வசதிகள் ஆகியன மிகவும் குறைவாக இருந்த காலத்தில் மாற்றங்கள் மிக மெதுவாகவே ஏற்பட்டன. இன்றைய காலகட்டம் பல துறைகளிலும் வேகமான மாற்றங்களைக் காணும் காலகட்டம். அறிவியல் வளர்ச்சியால், போக்குவரத்து மற்றும் தொலைத் தொடர்பு வசதிகள் பெருமளவு வளர்ச்சி பெற்றுள்ளன. இதனால், பல்வேறு பண்பாடுகளைக் கொண்ட மக்களிடையே தொடர்புகள் அதிகரித்துள்ளன. ஒரு தரப்பாருடைய பண்பாட்டிலிருந்து பல விடயங்களை மறு தரப்பார் கற்றுக் கொள்கிறார்கள். இதனால் பண்பாட்டு மாற்றம் தவிக்க முடியாததாகிறது. 

பண்பாடு என்பது பல்வேறு நடவடிக்கைகளின் வெறும் தொகுப்பு அல்ல. அந்த நடவடிகைகள், ஒன்றுக்கொன்று தொடர்பின்றித் தனித்தனியாகச் செயற்படுவதில்லை.

: *பண்பாடு என்பது மிகவும் இணக்கமுற்ற, ஒருங்கிணைந்த ஒரு ஒன்றியமாகும். இதனுள் உள்ள கூறுகள் அனைத்தும் செயல்நிலையில் ஒன்றோடொன்று இணைந்து செயல்படுகின்றன. ஒவ்வொரு கூறும், பண்பாடு என்னும் முழுமைக்குள், மிகவும் ஏற்ற நிலையில் பொருத்தப்பட்டுள்ளது.*

இதனால் ஒரு அம்சத்தில் நிகழும் மாற்றங்கள், பண்பாட்டின் அனைத்துக் கூறுகளிலும் தாக்கங்களை உண்டாக்குகின்றன. பண்பாட்டின் பல்வேறு கூறுகளுக்கும் இடையே உள்ள பிணைப்பு பண்பாட்டு ஒருங்கிணைப்பு (Integration of Culture) எனப்படுகிறது. பண்பாட்டு ஒருங்கிணைப்பு இறுக்கமாக இருக்கும் சமுதாயங்கள் வேண்டாத மாற்றங்களை இலகுவில் ஏற்றுக் கொள்வதில்லை. 

பண்பாட்டு மாற்றங்கள் நிகழ்வதற்குரிய வழிமுறைகளை அறிஞர்கள் பகுத்தாய்ந்து வகைப்படுத்தியுள்ளனர். அவற்றுட் சில:

* கண்டுபிடிப்புக்கள்
* புத்தாக்கங்கள்
* வெளிப்படுத்துதல்கள்
* பரவல்
* பண்பாட்டுப் பேறு
* ஓரினமாதல்
* நவீனமயமாதல்
* தொழில்மயமாதல்
* நகரமயமாதல்
* புரட்சி
* மேற்கத்தியமயமாதல்
* உயர்குடியாக்கம்
* இந்துமயமாதல்
* மதமாற்றம்
* நாடு, நகரத் தொடர்பு

## இவற்றையும் பார்க்கவுzம்
* பண்பாட்டுப் பேரரசுவாதம்

## குறிப்புகள்



பகுப்பு:பண்பாடு
அமைப்பு

**அமைப்பு (Organization)** என்பது பொது குறிக்கோள்களை முன்வைத்து ஒழுங்கமைக்கப்படும் ஒரு சமூக வடிவம் ஆகும். வணிகம், அரசியல், தொழில், சமயம், ஈடுபாடுகள் போன்ற நோக்கங்களை மையாமா முன்னெடுக்க அமைப்புகள் அமைக்கப்படுவதுண்டு. அமைப்புக்களின் தன்மையும் வலுவும் பலவழிகளில் வேறுபடும்.

கோயில்கள், சமூக நிலையங்கள், நூலகங்கள், கட்சிகள், இயக்கங்கள் போன்றவை அமைப்புகளுக்கு எடுத்துக்காட்டுகளாகும்.

## தமிழ்ச் சூழலில் அமைப்பு முறைகள்
** சங்கம் (தற்கால தமிழ்ச் சங்கம்)
** கோயில்
** இயக்கம் (தமிழீழ விடுதலைப் புலிகள், திராவிடர் கழகம், தலித் இயக்கங்கள்)
** மன்றம் (சாதி மன்றங்கள்)
** ஒன்றியம் (புகலிட ஊர் ஒன்றியங்கள்)
** இணைய அமைப்புகள்
** கட்சி
** அறக்கட்டளை
** அவை, பேரவை
** கூட்டறவுகள்
** சனசமூக நிலையங்கள்
** நூலகங்கள்
** பஞ்சாயத்து
** கிராமசபை

## மேற்கோள்கள்

பகுப்பு:அமைப்புகள்
கட்டமைப்பு

ஓர் அமைப்பின் அல்லது ஒருங்கியத்தின் கூறுகள்  எப்படிஅமைகின்றன என்பதையும், அவற்றுக்கிடையேயான பொருத்தப்பாடு மற்றும் தொடர்புகளையும் **கட்டமைப்பு (Structure)** எனலாம்.

## மேற்கோள்கள்

பகுப்பு:ஒருங்கியவியல்
பகுப்பு:சமூக அமைப்பு
செயல்முறையாக்கம்

ஒரு ஒழுங்கமைப்பில் வரிசையாக அல்லது முறையாக செய்யப்படவேண்டியவற்றை செயல்முறையாக்கம் (process) எனலாம். **செயலாக்கம்** என்றும் **முறைவழி** என்றும் தமிழில் குறிப்பிடப்படுவதுண்டு. 

செயல்முறையாக்குத்தல் அல்லது செயலாக்குதல் அல்லது முறைவழிப்படுத்தல் processing குறிக்கும்.

பகுப்பு:செயலாக்கம்
இனியவர்கள்

**இனியவர்கள்** கனடாவில் தயாரான ஒரு தமிழ்த் திரைப்படம். இளைய தலைமுறையினரால் உருவாக்கப்பட்டு 2005ல் திரையிடப்பட்டது.

கதை, திரைக்கதை, இயக்கம், படத்தொகுப்பு ஆகியவற்றை லெனின். எம். சிவம் செய்திருக்கின்றார். இத்திரைப்படத்தில் இடம் பெற்ற பாடல்களை வைரமுத்து சொர்ணலிங்கம், கமலா பெரியதம்பி ஆகியோர் எழுதியிருக்கின்றார்கள். பாடல்களை ஆனந்த பிரசாத், அருட்செல்வி அமிர்தநாதர், சங்கவி கிரிதரன், சுகல்யா ரகுனாதன் ஆகியோர் பாடியிருக்கின்றார்கள். இசை அமைத்தவர் சங்கவி கிரிதரன்.

## துணுக்குகள்
*கதாநாயகன் சுதனைத்தவிர, மற்றைய எல்லோருமே புதுமுகங்கள்.
*இனியவர்கள் திரைப்படம் கனடாவில் முற்றுமுழுதாகத தயாரிக்கப்பட்ட திரைப்படம். வெளிநாடு ஒன்றில் வசிக்கும் தமிழர்களால் இந்தியாவிற்கு வெளியே தயாரிக்கப்பட்ட திரைப்படம்.

## வெளி இணைப்புகள்
*இனியவர்களின் இளைய குழுவினரின் இணையத்தளம்  
*பாடல்காட்சி 
* இனியவர்கள் Trailer (Youtube)
* வண்ண மாலை என் கண்ணில் -பாடல்காட்சி (Youtube)

பகுப்பு:கனேடியத் தமிழ்த் திரைப்படங்கள்
பகுப்பு:2005 தமிழ்த் திரைப்படங்கள்
ஜேம்ஸ் போக்

**ஜேம்ஸ் க்நாக்ஸ் போ(ல்)க்** ((;; *James Knox Polk*)  (நவம்பர் 2 1795 He was the first of 10 children born into a family of farmers. –சூன் 15 1849) ஐக்கிய அமெரிக்காவின் 11 ஆவது குடியரசுத் தலைவர். இவர் மார்ச் 4, 1845 முதல்  மார்ச் 4, 1849 வரை குடியரசுத் தலைவராக இருந்தார். இவர் வட கரோலினாவில் உள்ள மெக்லன்பர்க் வட்டத்தில் (கவுண்ட்டியில்) பிறந்தார் ஆனனல் பெரும்பாலும் டென்னிசியில் வாழ்ந்தார். அம் மாநிலத்தின் சார்பாளாராக இருந்தார். டெமாக்ரட்டிக் கட்சியைச் சேந்த இவர் ஐக்கிய அமெரிக்காவின் மக்களவையின் (கீழ் சட்ட மன்றத்தின்) அவைத்தலைவராகவும் பணியாற்றினார் (1835–1839). ஐக்கிய அமெரிக்காவின் குடியரசுத் தலைவராக பதவி ஏற்கும் முன்னர் டென்னிசியின் ஆளுனராகவும் இருந்தார் (1839–1841) . போக் அவர்களின் வெளியுறவுக் கொள்கைகளில் சிறப்பு எய்தினார். பிரித்தானியாவுடன் முதலில் போர் தொடுப்பதாக மிரட்டி பின்னர் தணிந்து வடமேற்குப் பகுதியின் உரிமையை, பிரித்தனினிடம் இருந்து கூறு போட்டுப் பிரித்தார். மெக்சிக்க அமெரிக்கப் போரை வெற்றிகரமாக முடித்தார்.

## மேற்கோள்கள்

பகுப்பு:ஐக்கிய அமெரிக்கக் குடியரசுத் தலைவர்கள்
பகுப்பு:1795 பிறப்புகள்
பகுப்பு:1849 இறப்புகள்